กลุ่มปตท.หนุน SET ฝ่าแนวต้าน 1,800 จุด สัปดาห์หน้าจับตาบจ.ทยอยประกาศงบ Q1/61
กลุ่มปตท.หนุน SET ฝ่าแนวต้าน 1,800 จุด สัปดาห์หน้าจับตาบจ.ทยอยประกาศงบ Q1/61 โดยดัชนีปิดตลาดวันนี้ที่ระดับ 1,801.28 จุด บวก 6.34 จุด หรือ 0.35% มูลค่าการซื้อขาย 7.13 หมื่นล้านบาท
24 เม.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,801.28 จุด บวก 6.34 จุด หรือ 0.35% มูลค่าการซื้อขาย 7.13 หมื่นล้านบาท
10 หุ้นดันดัชนีวันนี้

ด้าน นายสุเชษฐ์ สุขแท้ ผู้ช่วยกรรมการผู้จัดการ บล.ไทยพาณิชย์ เปิดเผยกับ “ข่าวหุ้นธุรกิจออนไลน์” ว่าภาวะตลาดหุ้นไทยในวันนี้เป็นภาพของการแกว่งธรรมดา เนื่องจากนักลงทุนรอผลการดำเนินของบริษัทจดทะเบียน โดยหุ้นที่หนุนตลาดฯในวันนี้เป็นกลุ่มพลังงาน อีกทั้งกลุ่มธนาคารที่มีการปรับตัวลดลงไปในวานนี้ (19 เม.ย.) สามารถดีดตัวกลับมาได้ในวันนี้ โดยทั้ง 2 กลุ่ม ถือเป็นหุ้นที่มีมาร์เก็ตแคปเยอะ จึงเป็นตัวที่ดึงให้ตลาดฯขึ้นมาได้
อย่างไรก็ตามคาดว่าหุ้นในกลุ่มพลังงานจะมีรายได้และผลกำไรเพิ่มขึ้น ส่งผลให้ดัชนียังสามารถยืนในแดนบวกต่อไปได้ โดยในวันที่ 24 เม.ย. นี้ PTT จะมีการแตกพาร์ คาดว่าจะส่งผลให้ PTT ยังคงเป็นตัวนำตลาดอย่างต่อเนื่องจนกว่าจะผ่านวันที่ 24 เม.ย.
สำหรับแนวโน้มภาวะตลาดฯในสัปดาห์หน้า (23 เม.ย.) คาดว่าดัชนีจะยืนอยู่ที่ระดับ 1,800 ขึ้นไป แต่ไม่น่าจะพ้นระดับ 1,820 จุดไปได้ อย่างไรก็ตามคาดว่านักลงทุนจะมีการเล่นตามผลการดำเนินงานของกลุ่มอุตสาหกรรม อีกทั้งคาดว่ากลุ่มที่เป็นตัวนำตลาดฯ จะเป็นกลุ่มพลังงาน, ปิโตรเคมี และกลุ่มธนาคาร
พร้อมทั้งให้แนวรับที่ 1,750 จุด แนวต้าน 1,820 จุด และจุดทำกำไรที่ระดับ 1,780 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT  มูลค่าการซื้อขาย 12,361.85 ล้านบาท ปิดที่ 588 บาท เพิ่มขึ้น 8 บาท
PTTEP มูลค่าการซื้อขาย 4,239.29 ล้านบาท ปิดที่ 136.50 บาท เพิ่มขึ้น 3.50 บาท
TRUE มูลค่าการซื้อขาย 3,777.18 ล้านบาท ปิดที่ 7.70 บาท เพิ่มขึ้น 0.45 บาท
PTTGC มูลค่าการซื้อขาย 2,911.08 ล้านบาท ปิดที่ 103 บาท เพิ่มขึ้น 0.50 บาท
KBANK มูลค่าการซื้อขาย 2,180.20 ล้านบาท ปิดที่ 197.50 บาท ราคาไม่เปลี่ยนแปลง
 
ตลาดหุ้นเอเชีย
